**RAPORT PRIVIND SITUAŢIA HIDROMETEOROLOGICĂ**

**ŞI A CALITAŢII MEDIULUI**

**în intervalul 03.10.2023 ora 08.00 – 04.10.2023, ora 08.00**

**I. SITUAŢIA HIDROMETEOROLOGICĂ**

**1. Situaţia și prognoza hidrologică pe râurile interioare și Dunăre, din 04.10.2023, ora 08.00**

**RÂURI:**

**Debitele au fost în general staționare.**

Debitele se situează la valori sub mediile multianuale lunare, cu coeficienți moduli cuprinși între 30-80%, mai mari (în jurul și peste mediile multianuale lunare) pe unele râuri din bazinul superior al Jiului și pe cursul superior al Bârzavei și mai mici (sub 30% din normalele lunare) pe râurile din bazinele hidrografice: Iza, Tur, Lăpuș, Crișul Negru, Arieș, Timiș, Moravița, Caraș, Cerna, Vedea, Tazlău, Rm. Sărat, Bârlad, Jijia, Bahlui, pe unii afluenți din bazinul superior și mijlociu al Oltului, bazinul superior al Argeșului și pe râurile din Dobrogea.

Nivelurile pe râuri la stațiile hidrometrice se situează sub **COTELE DE ATENȚIE.**

**Debitele vor fi în general staționare.**

Sunt posibile creșteri izolate de niveluri și debite pe unele râuri mici din vestul, centrul, estul țării și zona montană, ca urmare a precipitațiilor slabe prevăzute sub formă de aversă.

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNARE:**

**Debitul la intrarea în țar****ă (secțiunea Baziaș) în** **intervalul 03.10.2023 – 04.10.2023** **a fost în scădere, având valoarea de** **2700 m3/s,** sub media multianuală a lunii **octombrie (3850 m3/s) .**

În aval de Porţile de Fier debitele au fost în scădere pe sectorul Gruia – Calafat, în creştere pe sectorul Bechet – Galați și staționare pe sectorul Isaccea – Tulcea.

**Debitul la intrarea în** **țară (secțiunea Baziaș) va fi în scădere (2600 m3/s).**

În aval de Porțile de Fier debitele vor fi în scădere pe sectorul Gruia – Corabia, staționare la Tr.Măgurele și în creştere pe sectorul Zimnicea – Tulcea.

**2.** **Situaţia meteorologică în intervalul 03.10.2023, ora 08.00 – 04.10.2023, ora 08.00**

**În ţara,** vremea a fost frumoasă, iar valorile termice s-au situat peste mediile multianuale. Cerul a fost mai mult senin, iar vântul a suflat slab și moderat. Temperaturile maxime s-au încadrat între 19 grade la Ocna Șugatag, Joseni, Întorsura Buzăului și Voineasa și 26 de grade la Lugoj, Moldova Veche, Calafat, Bechet și Zimnicea, iar la ora 06 erau temperaturi cuprinse între 0 grade la Miercurea Ciuc și 17 grade la Șiria și Dumbrăvița de Codru. La începutul intervalului, pe văi și în depresiuni, pe alocuri a fost ceață.

**OBSERVAȚII :** *au fost emise 2 mesaje cod galben pentru fenomene meteorologice periculoase imediate .*

**La Bucureşti,** vremea a fost frumoasă și s-a încălzit ușor față de ziua anterioară. Cerul a fost senin, iar vântul a suflat slab până la moderat. Temperatura maximă a fost de 24 de grade la Afumați și Băneasa și 25 de grade la Filaret, iar la ora 06 erau 7 grade la Băneasa, 10 grade la Afumaţi şi 12 grade la Filaret.

**3. Prognoza meteorologică în intervalul 04.10.2023, ora 08.00 – 05.10.2023, ora 08.00**

**În ţara,** vremea va fi caldă pentru această perioadă. Cerul va fi variabil, cu înnorări și pe arii restrânse averse posibil însoțite de descărcări electrice, în special seara și noaptea, în vestul, centrul, estul țării și la munte. Vântul va sufla slab și moderat, cu ușoare intensificări pe litoral și în nordul Moldovei. Temperaturile maxime se vor încadra între 19 și 28 de grade, iar cele minime între 5 și 17 grade. Dimineața și noaptea pe arii restrânse va fi ceață.

**La Bucureşti,** vremea va fi frumoasă și caldă pentru această perioadă. Cerul va fi variabil, mai mult senin în prima parte a intervalului. Vântul va sufla slab până la moderat. Temperatura maximă va fi de 27...28 de grade, iar cea minimă de 10...13 grade.

**II. CALITATEA APELOR**

**2.1. Pe fluviul Dunarea**

Nu au fost semnalate evenimente deosebite.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagra**

Nu au fost semnalate evenimente deosebite.

**III. CALITATEA MEDIULUI**

**3.1. În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2(dioxid de sulf), ale pragurilor de alertă și informare pentru O3 (ozon) și ale valorii limită zilnice pentru PM10 (pulberi în suspensie cu diametrul < 10 microni) (50 µg/mc).

**ISU Mureș** informează telefonic de izbucnirea în data de 03.10.2023, în jurul orei 14.30, a unui incendiu în localitatea Ungheni, județul Mureș, unei cantități de 4000 mc deșeuri (mase plastice și textile). Se va reveni cu informații.

**3.2. În domeniul solului şi vegetaţiei**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3.3. În domeniul supravegherii radioactivităţii mediului**

Nu au fost semnalate evenimente deosebite.

**3.4. În municipiul Bucureşti**

În ultimele 24 de ore, sistemul de monitorizare a calităţii aerului în Municipiul Bucureşti nu a semnalat depăşiri ale pragurilor de informare şi alertă.

**IV. ALIMENTĂRI CU APĂ**

**A.B.A. Prut-Bârlad**

***Administraţia Bazinală de Apă Prut-Bârlad***

Judeţul Botoşani

Se menţine situaţia de restricţii în alimentarea cu apă pentru piscicultură la folosinţa: S.C. Pirania S.R.L. Botoşani - pepiniera piscicolă Havarna, prin reducerea debitelor la sursa r. Baseu - ac. Cal Alb corespunzător treptei a III-a de restricţii.

Se menţine Planul de restricţii în alimentarea cu apă - treapta a III-a, pentru A.N.I.F. Filiala Teritorială Moldova Nord-U.A Botoşani-Sistemul de irigaţii Movileni-Havarna, sursa ac. Cal Alb - r. Baseu.

Judeţul Iaşi:

Se menţine situaţia de restricţii în alimentarea cu apă pentru piscicultură la folosinţele:

- S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași prin reducerea debitelor la sursa r. Miletin – ac. Hălceni corespunzător treptei II de aplicare a restricțiilor;

- S.C. ACVACOM S.R.L. Iaşi prin reducerea debitelor la sursa r. Gurguiata – ac. Plopi corespunzător treptei III de aplicare a restricţiilor;

- S.C. MIHPES S.R.L. Iaşi prin reducerea debitelor la sursa r. Valea Oii – ac. Sarca corespunzător treptei III de aplicare a restricţiilor;

- S.C. APAVITAL S.A. Iași prin reducerea debitelor la sursa r. Bahlui – ac. Parcovaci corespunzător treptei II de aplicare a restricțiilor.

Judeţul Vaslui

Se menţin prevederile „Planului de restricţii şi folosire a apei în perioade deficitare”, astfel:

- treapta III - ANIF Filiala Teritorială de Îmbunătăţiri Funciare Vaslui-Amenajare de irigaţii Mânjeşti, sursa acumularea Mânjeşti;

- treapta III - pentru S.C. AQUAVAS S.A. Vaslui – Sucursala Vaslui din acumularea Soleşti.

**DIRECȚIA COMUNICARE**